മാനസയുടെ വിയോഗത്തില് വിതുമ്ബി ഇന്ദിരാഗാന്ധി കോളേജ് കോതമംഗലം : നെല്ലിക്കുഴിയില് അതിദാരുണമായി കൊലചെയ്യപ്പെട്ട ബി.ഡി.എസ് അവസാന വര്ഷ വിദ്യാര്ത്ഥി മാനസ പി.വിയുടെ വിയോഗത്തില് വിതുമ്ബി ഇന്ദിരാഗാന്ധി കോളേജ് അദ്ധ്യാപകരും വിദ്യാര്ഥികളും. അദ്ധ്യാപകരുടെയും കുട്ടികളുടെയും കൂട്ടായ്മ മാനസയ്ക്ക് ആദരാഞ്ജലികള് അര്പ്പിക്കാന് ഒത്തുകൂടി. എല്ലാവരോടും ചിരിച്ച മുഖത്തോടെ മാത്രം സംസാരിക്കുന്ന മാനസയെ പെട്ടെന്നൊന്നും മറക്കാന് സാധിക്കില്ല എന്ന് കോളേജ് ചെയര്മാന് കെ.എം പരീദ് അനുശോചന യോഗത്തില് പറഞ്ഞു. പഠനത്തിലും കോളേജില് നടക്കുന്ന ആര്ട്സ്, ഇന്റര് ഡെന്റല് കോളേജ് ഫെസ്റ്റ് എന്നിവയിലെല്ലാം മികച്ച രീതിയില് പങ്കെടുത്തിരുന്ന ആളാണ് മാനസ. മാനസയുടെ ഈ വിയോഗം സങ്കടകരമായ ഒന്നാണെന്ന് കോളേജ് വൈസ് പ്രിന്സിപ്പല് എല്ദോ.ടി.പോള് പറഞ്ഞു. കൊവിഡ് മാനദണ്ഡങ്ങളനുസരിച്ച് അമ്ബതില് താഴെ ആളുകള് ആയിട്ടാണ് അനുശോചന യോഗം ചേര്ന്നത്. മാനസയുടെ കൂടെ റൂമില് ഉണ്ടായിരുന്ന ഫാത്തിമയും പൂജയും പരീക്ഷ എഴുതാന് എത്തിയിരുന്നു. സംഭവസ്ഥലത്തുണ്ടായിരുന്ന കുട്ടികള്ക്ക് എല്ലാ മാനസിക പിന്തുണയും കോളേജിന്റെ ഭാഗത്ത് നിന്ന് ഉണ്ടാകുമെന്ന് കോളേജ് അധികൃതര് അറിയിച്ചു.